6 ประโยชน์มหัศจรรย์ของชาเขียว

ชาเขียว หนึ่งในเครื่องดื่มสุดโปรดของชาวไทยชนิดนี้ ในความเป็นจริงแล้ว ชาเขียวได้ถูกใช้ในด้านการแพทย์มานานนับพันปีแล้ว โดยเชื่อว่าเริ่มต้นมาจากประเทศจีน และได้ถูกเผยแพร่ และได้รับความนิยมไปทั่วแถบเอเชียต่อมา ในการบริโภคชาเขียวเพื่อให้ได้ประโยชน์สูงสุดนั้น แนะนำว่าควรบริโภคชาเขียวแบบร้อน เพราะสารต่างๆในชาเขียว อาจจะเปลี่ยนคุณสมบัติจากประโยชน์เป็นโทษได้ หากมีอุณหภูมิที่เย็น ในบทความนี้ จะนำเสนอ 6 ประโยชน์มหัศจรรย์ของชาเขียว ที่จะทำให้คุณหันมาดื่มชาเขียวมากยิ่งขึ้น

ต้านเชื้อไวรัสและแบคทีเรีย

ในชาเขียวนั้น มีสารที่ชื่อว่า คาเทชิน ที่มีประโยชน์มากมายต่อสุขภาพ และสารคาเทชินนี้มีคุณสมบัติที่ช่วยต้านไวรัสและแบคทีเรีย ซึ่งสามารถป้องกันไข้หวัด และการติดเชื้อต่างๆได้ และในงานวิจัยพบว่าชาเขียวสามารถช่วยลดการกระจายตัวของการติดเชื้อต่างๆในร่างกายได้อีกด้วย

รักษาผิวพรรณ

ในชาเขียวมีสารต้านอนุมูลอิสระที่ช่วยสามารถลดเลือนริ้วรอย และสัญญาณของความแก่ได้ เพราะสารต้านอนุมูลอิสระจากชาเขียวที่ว่านี้ สามารถลดการอักเสบ และจากผลการวิจัยพบว่า ชาเขียวสามารถลดความรุนแรงของการทำลายของแสงแดดได้